Ansel Elgort

Ansel Elgort (* 14. marec 1994, New York City, New York, USA) je americký herec a DJ, známy pod umeleckým menom Ansolo (Ansølo). Preslávil sa rolou Tommyho Rossa v horore Carrie (2013), Caleba Priora v sérii Divergencia a Augusta Watersa vo filme Na vine sú hviezdy (2014). 

 Život 
Elgort sa narodil v Manhattane, New Yorku, USA. Jeho otec Arthur Elgort pracoval pre Vogue viac ako 30 rokov ako módny fotograf a jeho matka Grethe Barrett Holby je operná režisérka. Otec má ruských židovských predkov a matka má anglické, nemecké a nórske korene.(February 24, 2014) Ansel Elgort's Live Stream , Quote stated at 22:05 in the interview, Divergent Society.net Jeho babka z matkinej strany sa zúčastnila počas druhej svetovej vojny nórskeho odboja a zachránila nórske židovské deti ich presunutím do neutrálneho Švédska. Kvôli jej aktivitám bola uväznená v koncentračnom tábore.(February 24, 2014) Ansel Elgort's Live Stream , Quote stated at 16:40 in the interview, Divergent Society.net 

Elgort má dvoch starších súrodencov, Warrena a Sophiu.  Keď mal 9 rokov, matka ho zapísala do School of American Ballet. Navštevoval The Professional Performing Arts School, Fiorello H. LaGuardia High School a letný tábor Stagedoor Manor. Keď mal 12 rokov, začal navštevovať hodiny herectva a svoju hereckú kariéru začal v stredoškolských divadelných predstaveniach Guys and Dolls a Hairspray. Objavil sa aj v hre Regrets od Matta Charmana.

 Kariéra 

 Herectvo 
Debutoval vo filme Carrie (2013), kde si zahral vedľajšiu úlohu Tommyho Rossa. Zviditeľnil sa v roli Caleba Priora v sérii Divergencia, kde stvárňuje brata hlavnej postavy Tris Priorovej (Shailene Woodley). Film je adaptáciou rovnomenného románu od Veronicy Rothovej. 

V máji 2013 bezprostredne po ukončení natáčania filmu Divergencia bolo oznámené, že Anselova ďalšia rola bude Augustus Waters vo filmovej adaptácii knihy Na vine sú hviezdy od Johna Greena, kde si opäť zahrá po boku Shailene Woodleyovej. Film sleduje príbeh Hazel Grace Lancasterovej, tínedžerky chorej na rakovinu, ktorú rodičia nútia navštevovať podpornú skupinu v ktorej stretne Augusta Watersa a zaľúbi sa do neho. V tom istom roku bol obsadený do komédie Muži, ženy a deti. 

V roku 2016 bolo oznámené, že Ansel si zahrá v remaku filmu Billionaire Boys Club, kde si zahrá po boku Kevina Spaceyho, Careyho Elwesa, Emmy Robertsovej a Tarona Egertona. Film režíruje James Cox. 

 Hudba 
Pod menom „Ansolo“ si vytvoril účet na SoundCloud, kde zverejňoval elektronickú tanečnú hudbu a remixoval hudbu ako napríklad „Born to Die“ od Lany del Rey. Vo februári 2014 vyhlásil, že podpísal nahrávaciu zmluvu so Staar Traxx a Stevom Angellom.

Jeho prvá skladba „Unite“ bola vydaná 21. apríla 2014 prostredníctvom Beatport a 5. mája 2014 na iTunes. Druhá skladba „Totem“ bola vydaná 21. júla 2014 na Beatport a iTunes. Jeho singel „To Life“ vyšiel v septembri 2015.

V roku 2014 hral na hlavnom pódiu Electric Zoo Festival, v marci 2015 na hlavnom pódiu Ultra Music Festival,  na tanečnej párty v Amsterdame v roku 2014, bol predskokanom The Chainsmokers a NERVO a na niektorých ďalších akciách so svojimi priateľmi Nickym Romerom a Martinom Garrixom. Prvýkrát bol hlavným headlinerom na oslave svojich 21. narodenín v Pacha NYC. 

V roku 2015 podpísal nahrávaciu zmluvu s Island Records a v júli 2016 vydal singel s názvom „Home Alone“.

Dňa 3. februára 2017 vydal pod menom Ansel Elgort nový singel s názvom „Thief". Vo videoklipe sa objavila jeho súčasná priateľka, baletka Violetta Komyshan.

 Osobný život 
V roku 2012 začal Elgort chodiť so svojou spolužiačkou zo strednej školy Violettou Komyshan. Pár sa rozišiel v auguste 2014 kvôli hercovej rastúcej kariére a hektickému rozvrhu, ale po 5 mesiacoch od rozchodu sa dali opäť dokopy.

 Filmografia 
RokNázovRolaPoznámky2013CarrieTommy Ross2014DivergenciaCaleb PriorNa vine sú hviezdyAugustus WatersMuži, ženy a detiTim Mooney2015RezistenciaCaleb PriorPapierové mestáMason2016ExperimentCaleb Prior2017Baby DriverBaby / MilesNovembrové zločinyAddison Schacht2018JonathanJonathan / JohnBillionaire Boys ClubJoe Hunt2019StehlíkThe Deckerpost-produkcia

 Diskografia 
Single
 2014: "Unite"
 2014: "Totem"
 2015: "To Life"
 2016: "Yin Yang"
 2016: "Home Alone"
 2017: ""Thief"
 2017: "You Can Count on Me" 
 2017: "All I Think About Is You"
 2018: "Supernova"
Remixy
 2013: Zedd feat. Foxes - "Clarity" (Ansolo Remix)
 2014: Arno Cost & Norman Doray - "Strong" (Ansolo Remix)
 2015: Galantis - "Runaway (U & I)" (Ansolo Remix)
 2016: Alesso featuring Nico & Vinz - "I Wanna Know" (Ansolo Remix)

 Videoklipy 
 2016: "Be the One" - Dua Lipa
 2017: "Thief" - Ansel Elgort 
 2018: "Supernova" - Ansel Elgort

 Ocenenia a nominácie 
RokNomináciaOcenenieVýsledok2014Na vine sú hviezdyTeen Choice Awards - najlepší bozk (so Shailene Woodley)Teen Choice Awards - najlepšia chémia (so Shailene Woodley a Nat Wolff)Na vine sú hviezdy / DivergenciaYoung Hollywood Awards - najobľúbenejší herecYoung Hollywood Awards - vychádzajúca hviezdaNa vine sú hviezdyYoung Hollywood Awards - najlepší pár na plátne (so Shailene Woodley)NewNowNext-Awards - najlepší filmový nováčik2015People's Choice Awards - najlepšie filmové duo (so  Shailene Woodley)Critics' Choice Movie Awards - najlepší mladý herec/herečkaMTV Movie Awards - najlepší herecMTV Movie Awards - najlepšia prelomová úlohaMTV Movie Awards - najlepšie vystúpenie “hore bez“MTV Movie Awards - najlepší bozk (so Shailene Woodley)MTV Movie Awards - najlepšia filmová dvojica (so Shailene Woodley)RezistenciaTeen Choice Awards – najlepší herec v akčnom filme

 Referencie 



 Iné projekty 

 Externé odkazy 

Kategória:Filmoví herci USA
Kategória:Osobnosti z New Yorku
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA nórskeho pôvodu
Kategória:Osobnosti USA židovského pôvodu